നെയ്യാര് ഡാമിെന്റ സംഭരണശേഷി കുറയല് വിദഗ്ധ റിപ്പോര്ട്ടിന് അവഗണന കാട്ടാക്കട: തലസ്ഥാന ജില്ലയിലെ വെള്ളത്തിെന്റ അക്ഷയഖനിയാണ് നെയ്യാര്ഡാം. വേനലില് വരണ്ടുണങ്ങുകയും ചെറിയ മഴയില്പോലും നിറയുകയും ചെയ്യുന്ന നെയ്യാര്ഡാമിെന്റ സംഭരണശേഷി നാളുകള് കഴിയുംതോറും കുറഞ്ഞുവരികയാണ്. വേനല്ക്കാലമാകുമ്ബോള് വെള്ളം കുറയുന്ന റിസര്വോയറുകളില് അടിത്തട്ട് വിണ്ടുകീറി അവിടവിടെ ഉയര്ന്നുനില്ക്കുന്ന മണ്കൂനകള് തന്നെയാണ് അതിന് തെളിവ്.എക്കലും മണ്ണും അടിഞ്ഞ് അഞ്ച് മീറ്ററിലേറെ അണക്കെട്ടിെന്റ അടിത്തട്ട് ഉയര്ന്നിരിക്കുന്നു എന്നാണ് നെയ്യാര്ഡാം സന്ദര്ശിച്ച ഡാം സേഫ്റ്റി അതോറിറ്റി വിദഗ്ധര് റിപ്പോര്ട്ട് നല്കിയത്. ഒന്നാം പിണറായി സര്ക്കാറിെന്റ കാലത്ത് ധനമന്ത്രി തോമസ് ഐസക് മുന്കൈയെടുത്ത് അണക്കെട്ടുകളില് അടിഞ്ഞുകൂടിയ മണല് വാരാന് പദ്ധതിയിട്ടപ്പോള് നെയ്യാര്ഡാമിലും മന്ത്രിയെത്തി സാധ്യതതേടിയിരുന്നു. എന്നാല്, പിന്നീടൊന്നും നടന്നില്ല. കൃത്രിമ മണല് നിര്മാതാക്കളാണ് ഡാമുകളില് അടിഞ്ഞുകൂടിയ മണ്ണ് നീക്കം ചെയ്യുന്നതിന് തടസ്സം സൃഷ്ടിക്കുന്നതെന്ന ആരോപണവും ഉയര്ന്നിരുന്നു. ഇതിനിടെ നെയ്യാര് അണക്കെട്ടില്നിന്ന് വീണ്ടും ജലവിതരണം വേണമെന്ന ആവശ്യം തമിഴ്നാട് ഉയര്ത്തിയിട്ടുണ്ട്. നിലവില് തമിഴ്നാട്ടിലെ വിളവങ്കോട് താലൂക്കില് ജലവിതരണമില്ല. മുന്നറിയിപ്പുകള് പലതുണ്ട് മഴയില് വൃഷ്ടിപ്രദേശത്തെ വനത്തില്നിന്ന് കുത്തിയൊലിച്ചെത്തുന്ന എക്കലും മണ്ണും റിസര്വോയറില് നിറയുന്നതും ക്യാച്മെന്റ് ഏരിയയിലെ കൃഷിയിടങ്ങളില്നിന്ന് ഇറങ്ങുന്ന മണ്ണും ചേര്ന്നാണ് അടിത്തട്ട് ഉയരാന് കാരണമായതെന്നും സംഘം വ്യക്തമാക്കിയിരുന്നു പറഞ്ഞു. അണക്കെട്ടിെന്റ ശേഷി കുറയുന്നത് ഡാമിെന്റ സുരക്ഷക്കും ഭീഷണിയാണെന്ന് ഭൗമശാസ്ത്ര പഠനകേന്ദ്രം നടത്തിയ സ്ഥല പരിശോധനയിലും കണ്ടെത്തിയിരുന്നു. 15 വര്ഷം മുമ്ബ് അമ്ബൂരിയില് ഉരുള്പൊട്ടല് ഉണ്ടായപ്പോഴും നാലുവര്ഷം മുമ്ബ് അണക്കെട്ടില്നിന്ന് 100 മീറ്ററോളം മാറി തടാകത്തിനോട് ചേര്ന്ന് ഭൂമിയില് വിള്ളല് കണ്ടപ്പോഴും സെസ് വിദഗ്ധര് ഇവിടം സന്ദര്ശിച്ചിരുന്നു. ഡാമിനോട് ചേര്ന്നുള്ള ഭൂമി തട്ട് പാറകളാണ്. ഇതിന് മുകളിലാണ് മണ്ണ്. അണക്കെട്ടില് കൂടുതല് വെള്ളം ഉയരുമ്ബോള് മണ്ണ് മാറും. ഇത് മണ്ണിടിച്ചിലിനും ഉരുള്പൊട്ടലിനും കാരണമാകുമെന്നും മുന്നറിയിപ്പ് നല്കിയിരുന്നു.സംഭരണശേഷി കൂട്ടാന് നെയ്യാര് അണക്ക് മുകളില് അപ്പര് ഡാം പണിയണമെന്ന നിര്ദേശത്തിന് മൂന്ന് ദശാബ്ദത്തിലേറെ പഴക്കമുണ്ട്. നെയ്യാര്ഡാം ഒരുവപ്പാറയില് അപ്പര്ഡാം നിര്മിക്കാനായി 1971ലും 1982ലും പഠനങ്ങളും നടത്തി. വനത്തില്നിന്ന് ഒഴുകിവരുന്ന വെള്ളം ഇവിടെ തടഞ്ഞ് ആവശ്യാനുസരണം നെയ്യാര് അണയില് എത്തിക്കാനായിരുന്നു പദ്ധതി. 1991ല് ടി.എം. ജേക്കബ് ജലവിഭവമന്ത്രി ആയിരുന്നപ്പോള് പദ്ധതിക്ക് അനുകൂലമായ നീക്കങ്ങള് നടന്നിരുന്നു. നഗരത്തിെന്റ ദാഹശമനി നിലവില് കാളിപാറ ശുദ്ധജല പദ്ധതിക്ക് ഇൗ അണക്കെട്ടില്നിന്നാണ് വെള്ളമെടുക്കുന്നത്. നഗരവാസികളുടെ ദാഹമകറ്റാന് 120 ദശലക്ഷം ലിറ്റര് വെള്ളം തലസ്ഥാനത്തേക്ക് കൊണ്ടുപോകാനുള്ള മറ്റൊരു വലിയ പദ്ധതിയും പുരോഗമിക്കുന്നു. അണക്കെട്ടിെന്റ സംഭരണശേഷി ഉയര്ത്താതെ ഇത്രയും വെള്ളം അണക്കെട്ടില്നിന്ന് എടുക്കാനാകുമോ എന്ന ചോദ്യമാണുയരുന്നത്. തലസ്ഥാനത്ത് അതിരൂക്ഷമായ ജലക്ഷാമം അനുഭവപ്പെട്ടപ്പോള് നെയ്യാര് അണക്കെട്ടിെന്റ ഭാഗമായ കാപ്പുകാടുനിന്ന് വെള്ളം പമ്ബ് ചെയ്ത് കോട്ടൂര് കുമ്ബിള്മൂട് തോടുവഴി വഴി കരമനയാര്വഴി അരുവിക്കര സംഭരണിയില് എത്തിച്ചു. അവിടെനിന്ന് ശുദ്ധീകരിച്ച് വിതരണം ചെയ്യേണ്ടി വന്നപ്പോള് നെയ്യാര് അണക്കെട്ടിെന്റ പ്രാധാന്യം അധികൃതര്ക്ക് വ്യക്തമായതാണ്. ജില്ലയിലെ പ്രധാന വിനോദസഞ്ചാര കേന്ദ്രം കൂടിയായ നെയ്യാര്ഡാമിെന്റ പ്രാധാന്യത്തിനനുസരിച്ച് വികസനവും നടക്കുന്നില്ലെന്നതാണ് യാഥാര്ഥ്യം. ഒന്നാം പഞ്ചവത്സരപദ്ധതിയില് ഉള്പ്പെടുത്തി 1959ല് കമീഷന് ചെയ്തതാണ് നെയ്യാര്ഡാം. കന്യകുമാരി ജില്ലയിലെ വിളവന്കോട് താലൂക്കിനെക്കൂടി ഉള്പ്പെടുത്തി നെയ്യാറ്റിന്കര, കാട്ടാക്കട താലൂക്കുകളിലെ 15380 ഹെക്ടര് സ്ഥലത്തെ കൃഷിക്കുള്ള ജലസേചനത്തിന് ലക്ഷ്യമിട്ടതാണ് നെയ്യാര് ഇറിഗേഷന് പ്രോജക്ട്. 1,060,000,000 മീറ്റര് ക്യൂബ് വെള്ളമാണ് സംഭരണശേഷി 84.750 മീറ്റര് ഉയരം. ഏതാണ്ട് 3.5 ചതുരശ്ര മൈല് വിസ്തൃതിയുള്ളതാണ് ജലസംഭരണി. അണക്കെട്ടിന് 965 അടി നീളവും 166 അടി ഉയരവുമുണ്ട്. 127 അടി നീളമുള്ള സ്പില്വേ നിയന്ത്രിക്കുന്നത് 17 അടി ഉയരവും 28 അടി വീതിയുമുള്ള നാല് ഷട്ടറുകളാണ്. ഇവ തുറന്നാല് സെക്കന്ഡില് 28,580 ഘനയടി എന്ന കണക്കിന് വെള്ളം ആറ്റിലേക്ക് പ്രവഹിക്കും. നാല് ചെറുപണകള് അണക്കെട്ടിെന്റ ഭാഗമായുണ്ട്. രണ്ടു കനാലുകളുണ്ട്. വലതുകര കനാലിന് 22 മൈലും ഇടതുകര കനാലിന് 21 മൈലും നീളമുണ്ട്.